শুকুৰবাৰে বিয়লি প্ৰায় ৩ বজাত বৰডুমচা থানাৰ অৰ্ন্তগত খজুৱা পথাৰত উগ্ৰপন্থীৰ বিৰুদ্ধে অভিযান চলাবলৈ গৈ শ্বহীদ হয় বৰডুমছা থানাৰ ভাৰপ্ৰাপ্ত আৰক্ষী বিষয়া ভাস্কৰ কলিতা। আলফা স্বাধীনৰ সদস্য উদয় অসমৰ নেতৃত্বত বাহৰ পাতি থকা দলৰ সৈতে মুখামুখি সংঘৰ্ষৰ পৰিনতিত মৃত্যুক আকোঁৱালি লৈছিল ভাস্কৰ কলিতাই।
আজাৰা থানাৰ ঘৰ আজাৰা থানাৰ অৰ্ন্তগত পলাশবাৰী মাজিৰগাঁৱৰ শ্বহীদ ভাস্কৰ কলিতাৰ ঘৰত এতিয়া শোকাকুল পৰিবেশে বিৰাজ কৰিছে। অতিকৈ সৰলমনা ভাস্কৰ কলিতাৰ মৃত্যুত সমগ্ৰ অঞ্চলটোতে শোকৰ ছাঁ পৰিছে। মাজিৰগাঁৱৰ শ্বহীদ গৰাকীৰ ঘৰত এতিয়া পত্নীকে ধৰি সকলো আত্মীয় আৰু কলিতাৰ পিতৃ শোকত ভাগি পৰিছে।
এক সূত্ৰৰ মতে সংঘৰ্ষৰ সময়ত সাহসী আৰক্ষী বিষয়া ভাস্কৰ কলিতাই বুলেটপ্ৰূফ জেকেট পৰিধান কৰি আছিল। কিন্তু এই বুলেটপ্ৰূফ জেকেট ভেদি আলফাৰ গুলীয়ে প্ৰাণ ল'লে ভাস্কৰ কলিতাৰ।
এতিয়া এই বুলেট প্ৰূফ জেকেটক লৈ বিভিন্ন প্ৰশ্ন উত্থাপিত হৈছে। বুলেট প্ৰূফ পৰিধান কৰাৰ পিছতো যদি বুলেটে শৰীৰ ভেদ কৰিব পাৰে তেতিয়াহ'লে বুলেটপ্ৰূফৰ প্ৰয়োজনেই বা ক'ত? এই জেকেট যোগান ধৰা কোম্পানীৰ ওপৰতো প্ৰশ্নৰ অৱতাৰণা হৈছে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
